**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ**

**ΔΗΜΟΣ ΑΜΦΙΚΛΕΙΑΣ-ΕΛΑΤΕΙΑΣ**

Αριθμ.Πρωτ: 4549

Ημερομηνία : 22-04-2015

ΠΕΡΙΛΗΨΗ ΠΡΟΚΗΡΥΞΗΣ ΣΥΜΒΑΣΗΣ ΠΑΡΟΧΗΣ ΥΠΗΡΕΣΙΩΝ ΚΑΤΑ ΤΟ ΑΡΘΡΟ 9 ΤΟΥ Ν. 3316/05, (ΠΡΟΕΚΤΙΜΩΜΕΝΗ ΑΜΟΙΒΗ ΚΑΤΩ ΤΟΥ ΟΡΙΟΥ ΕΦΑΡΜΟΓΗΣ ΤΗΣ ΟΔΗΓΙΑΣ 2004/18)

**1.** Ο **Δήμος Αμφίκλειας - Ελάτειας**, προκηρύσσει την ανάθεση της σύμβασης παροχής υπηρεσιών κατά το άρθρο 9 του Ν.3316/05 με τίτλο «**Τεχνικός Σύμβουλος για το έργο: ΔΙΚΤΥΟ ΑΠΟΧΕΤΕΥΣΗΣ ΚΑΙ ΕΓΚΑΤΑΣΤΑΣΗ ΕΠΕΞΕΡΓΑΣΙΑΣ ΛΥΜΑΤΩΝ ΑΜΦΙΚΛΕΙΑΣ»**, με προεκτιμώμενη αμοιβή **157.252,50 ΕΥΡΩ** (χωρίς ΦΠΑ).

**2.** Η σύμβαση παροχής υπηρεσιών συντίθεται από τις ακόλουθες κατηγορίες μελετών:

|  |  |
| --- | --- |
| Μελέτες ΗΛΜ εγκαταστάσεων (κατ. 09) | 46.091,25 |
| Μελέτες Υδραυλικών έργων (κατ. 13) | 89.471,25 |
| Χημικοτεχνικές Μελέτες (κατ. 18) | 21.690,00 |

H αμοιβή του Αναδόχου θα καταβάλλεται σύμφωνα με την εξέλιξη των παρεχόμενων υπηρεσιών του Τεχνικού Συμβούλου

3. Οι ενδιαφερόμενοι μπορούν να παραλάβουν τα συμβατικά τεύχη του διαγωνισμού (Προκήρυξη, Συγγραφή Υποχρεώσεων κ.λ.π., στοιχεία φακέλου έργου) από την έδρα της υπηρεσίας (Τεχνική Υπηρεσία του Δήμου Αμφίκλειας-Ελάτειας, Οδός: 28ης Οκτωβρίου, Ταχ.Κωδ.:35004), μέχρι τις **19/05/2015**

Η Προκήρυξη έχει συνταχθεί κατά το σχετικό υπόδειγμα του ΥΠΕΧΩΔΕ τύπου Γ.

Πληροφορίες στο τηλέφωνο 22343-50209/22340-29173, FAX επικοινωνίας 22340-31898, αρμόδιος υπάλληλος για επικοινωνία κ. Άννα Νικολάου

**4.** Ως ημερομηνία και ώρα λήξης παραλαβής προσφορών έχουν οριστεί η **27/05/2015**, ημέρα Τετάρτη και ώρα 12.00.

**5.** Στο διαγωνισμό γίνονται δεκτοί α) ημεδαποί διαγωνιζόμενοι, μεμονωμένοι ή σε κοινοπραξία – σύμπραξη, εγγεγραμμένοι στα μητρώα Μελετητών-Εταιρειών Μελετών, που καλύπτουν τις κατηγορίες και τάξεις της μελέτης, ήτοι:

αα) τάξεις Γ' και άνω στην κατηγορία 09 Μελέτες ΗΛΜ εγκαταστάσεων,

αβ) τάξεις Β' και άνω στην κατηγορία 13 Μελέτες Υδραυλικών έργων,

αγ) τάξεις Β' και άνω στην κατηγορία 18 Χημικοτεχνικές μελέτες.

β) αλλοδαποί διαγωνιζόμενοι που διαθέτουν τα ίδια προσόντα ήτοι:

* για την κατηγορία μελέτης 09, 1 τουλάχιστον στέλεχος 12ετούς εμπειρίας,
* για την κατηγορία μελέτης 13, 1 τουλάχιστον στέλεχος 8ετούς εμπειρίας,
* για την κατηγορία μελέτης 18, 1 τουλάχιστον στέλεχος 8ετούς εμπειρίας.

**6.** Κατά τη φάση ελέγχου της καταλληλότητας των υποψηφίων θα διενεργηθεί έλεγχος της τεχνικής ικανότητας με βάση τα ακόλουθα κριτήρια:

α) από την παροχή παρόμοιων με την υπό ανάθεση υπηρεσιών, οι οποίες εκτελέσθηκαν με συμβάσεις του υποψήφιου φυσικού ή νομικού προσώπου, κατά την τελευταία 5ετία (από 01.01.2010 έως σήμερα).

Ως παρόμοιες υπηρεσίες νοούνται τα παρακάτω είδη:

Για τις κατηγορίες μελετών 09 και 13 να έχει ολοκληρώσει επιτυχώς, ως ανάδοχος, μία (1) τουλάχιστον σύμβαση παροχής υπηρεσιών Τεχνικού Συμβούλου δημοσίου φορέα, η οποία να αφορά παρόμοιο έργο αποχέτευσης ακαθάρτων και εγκαταστάσεων επεξεργασίας λυμάτων.

β) Να διαθέτει το παρακάτω εξειδικευμένο προσωπικό, σύμφωνα και με τα αναφερόμενα στο Τεύχος Τεχνικών Δεδομένων:

Μηχανικό σύμφωνα με τα αναφερόμενα στο φάκελο έργου με αποδεδειγμένη 12ετή τουλάχιστον εμπειρία στον συντονισμό / υλοποίηση συμβάσεων τεχνικού συμβούλου για την κατασκευή και λειτουργία έργων αποχέτευσης ακαθάρτων και εγκαταστάσεων επεξεργασίας λυμάτων, ο οποίος θα είναι και ο Συντονιστής της Ομάδας Παροχής της Υπηρεσίας.

**7.** Η συνολική προθεσμία για την περαίωση του αντικειμένου της σύμβασης ορίζεται σε 24 μήνες.

**8.** Για τη συμμετοχή στο διαγωνισμό απαιτείται η κατάθεση εγγυητικής επιστολής ύψους **3.145,05** ΕΥΡΩ και ισχύ τουλάχιστον 9 μηνών, μετά την ημέρα διεξαγωγής του διαγωνισμού. Ο χρόνος ισχύος των προσφορών είναι 8 μήνες.

**9.** Η σύμβαση χρηματοδοτείται από το Ε.Π.ΠΕΡ.Α.Α. (Ταμείο Συνοχής – Εθνικοί Πόροι), ΑΡΙΘ. ΕΝΑΡ. 2012ΣΕ07580016 της ΣΑΕ 0758 – ΕΘΝΙΚΟΙ ΠΟΡΟΙ.

**10.** Κριτήριο ανάθεσης της σύμβασης είναι εκείνο της «πλέον συμφέρουσας από οικονομική άποψη προσφοράς», σύμφωνα με την παρ. 4 του άρθρου 7 του Ν. 3316/2005. Η πλέον συμφέρουσα από οικονομική άποψη προσφορά, θα προκύψει μετά από αξιολόγηση των Τεχνικών και Οικονομικών προσφορών των Διαγωνιζομένων, που δεν έχουν αποκλειστεί βάσει των άρθρων 18, 19 και 20 της Προκήρυξης, όπως ειδικότερα ορίζεται στο άρθρο 23 της προκήρυξης.

**11.**Το αποτέλεσμα της δημοπρασίας θα εγκριθεί από την Προϊσταμένη Αρχή ήτοι την Οικονομική Επιτροπή του Δήμου Αμφίκλειας – Ελάτειας.

|  |
| --- |
| Κάτω Τιθορέα,  22/04/2015 |
|  |
| **Ο Δήμαρχος Αμφίκλειας - Ελάτειας** |
|  |
|  |
|  |
| **Γεώργιος Γώγος** |
|  |
|  |

**Κοινοποίηση**

**1. Ενημερωτικό Δελτίο του Τεχνικού Επιμελητηρίου Ελλάδος**

**Καραγεώργη Σερβίας4 - ΑΘΗΝΑ 10248**

**και στην ιστοσελίδα του ΤΕΕ (meletes@central.tee.gr)**

**2. Τεχνικό Επιμελητήριο Τμ. Ανατ. Στερεάς**

**Πλατεία Ελευθερίας - ΛΑΜΙΑ 35100**

**3. Τεχνική Υπηρεσία Δ. Αμφίκλειας-Ελάτειας**

**ΕΛΑΤΕΙΑ 35004**

**4. Εφημερίδες:**

**Α) Μία ημερήσια Νομαρχιακή ΛΑΜΙΑ ( ΛΑΜΙΑΚΟΣ ΤΥΠΟΣ)**

**(για να δημοσιευθεί μία φορά μέχρι και την 24/04/2015 )**

**Β) Εφημερίδα Ηχώ των Δημοπρασιών ΑΘΗΝΑΣ (ΗΧΩ ΤΩΝ ΔΗΜΟΠΡΑΣΙΩΝ) (για να δημοσιευθεί μία φορά μέχρι και την 24/04/2015 )**

**Γ) Το τεύχος Διακηρύξεων Δημοσίων Συμβάσεων της Εφημερίδας της Κυβερνήσεως**

**(για να δημοσιευθεί μία φορά μέχρι και την 24/04/2015)**

**5. Μέλη της Επιτροπής διεξαγωγής της δημοπρασίας.**

**6. Γραμματέα της Επιτροπής διεξαγωγής της δημοπρασίας.**

**7. Τοιχοκόλληση.**

**8. Ανάρτηση στο ΔΙΑΥΓΕΙΑ**

**9. Ιστοσελίδα Δήμου (**[**www.dimos-amfiklias-elatias.gr**](http://www.dimos-amfiklias-elatias.gr)**)**